text: Efterlyses: Rød Opel Corsa
  16 november 2011 kl. 08.39
  Sydøstjyllands Politi efterlyser en rød Opel Corsa, der blev brugt som flugtbil efter bankrøveriet i går i Uldum.
  Efter bankrøveriet stak røveren af i en rød Opel Corsa.
  Vidner noterede bilens nummerplade. Nummeret er AG 38 906, men nummerpladen er stjålet.
  Bankrøveriet skete i Middelfart Sparekasse på Søndergade i Uldum i går omkring 12.30. Røveren truede sig til penge med en pistol.
  Han er cirka 180 centimeter høj og spinkel til almindelig af bygning. Han havde under røveriet gråt joggingtøj på og var maskeret med en sort hætte.
  Hvis du ved noget om sagen, hører politiet gerne fra dig. Politiet har tlf. 114.
  